KIRJALLINEN KYSYMYS P-2030/02 esittäjä(t): Emilia Müller (PPE-DE) komissiolle. EU:n yhteisyritysohjelma (JOP): Hans Baier Schulterpolsterfabrik -yrityksen toisesta ja kolmannesta järjestelmästä hakema tuki.



Virallinen lehti nro 092 E , 17/04/2003 s. 0127 - 0128



KIRJALLINEN KYSYMYS P-2030/02 esittäjä(t): Emilia Müller (PPE-DE) komissiolle (2. heinäkuuta 2002) Aihe: EU:n yhteisyritysohjelma (JOP): Hans Baier Schulterpolsterfabrik -yrityksen toisesta ja kolmannesta järjestelmästä hakema tuki Hans Baier Schulterpolsterfabrik -yritykselle myönnettiin tuolloin vielä käynnissä olleesta JOP-ohjelmasta tukea yrityksen jättämän hakemuksen perusteella. Tämän jälkeen yritys investoi Tekin tekstiilialalle. Hakemus jätettiin 15. joulukuuta 1998. Asiasta vastaava EU-viranomainen myönsi tuen 13. heinäkuuta 1999. Tämän jälkeen asiasta esitettiin eräitä lisäkysymyksiä, joihin on saatu vastaukset. Valitettavasti yritys ei ole tähän mennessä saanut lainkaan tukivaroja. Yrityksen toiminnan jatkuminen edellyttää kuitenkin, että komissio maksaa JOP-ohjelmasta myönnetyn tuen pikaisesti. Tästä syystä kysyn komissiolta seuraavaa: - Miksi Hans Baier Schulterpolsterfabrik -yritykselle ei ole vielä maksettu lainkaan tukea? - Mihin mennessä yritys voi arvioida saavansa ensimmäiset maksusuoritukset? - Mitä komissio suosittelee kyseiselle yritykselle tässä tapauksessa? Pedro Solbes Miran komission puolesta antama vastaus (30. heinäkuuta 2002) Komissio suoritti rahoituksen välittäjälle (Investitions-Bank NRW) ensimmäisen 1 714 euron suuruisen maksun, jonka arvopäivä oli 25. syyskuuta 2000. Tällä määrällä katettiin 50 prosenttia erityisessä sopimuksessa määrätyn alustavan toteutettavuustutkimuksen tukikelpoisista kustannuksista. Toteutettavuustutkimuksen kustannuksia koskevasta ennakkomaksuista ei ole määrätty sopimuksessa (jonka rahoituksen välittäjä allekirjoitti 15. tammikuuta 2000). Toista suurempaa maksua (enintään 24 720) ei ole suoritettu seuraavista syistä: - Rahoituksen välittäjä hyväksyi ja allekirjoitti 15. tammikuuta 2000 erityisen sopimuksen tästä hankkeesta. Näin ollen määräaika toteutettavuustutkimuksen ja kaikkien asiaa selventävien asiakirjojen esittämiselle oli 15. heinäkuuta 2000. Tuensaaja ja tämän neuvonantajat tekivät useita hakemuksia määräajan pidentämiseksi. Lopulta tuensaaja teki maksuhakemuksensa rahoituksen välittäjän Investitions-Bank NRW:n välityksellä 12. helmikuuta 2001. Hakemukseen ei valitettavasti ollut liitetty välttämättömiä asiakirjoja: mm. maksutositteita kustannuksia koskeviin maksuhakemuksiin tai yksityiskohtia asiantuntijoiden toteuttamista tehtävistä. Komissio kehotti 4. huhtikuuta 2001 rahoituksen välittäjää toimittamaan kyseiset lisätiedot, mutta sai niistä vain osan vasta 20. tammikuuta 2002. Lisäviivettä aiheutti se, että komissio toimitti tuensaajalle (rahoituksen välittäjän kautta) vasta 24. kesäkuuta 2002 muistutuksen puuttuvista asiakirjoista. - Komissio maksaa toteutettavuustutkimuksen kustannukset kokonaan 60 päivän kuluessa siitä, kun se on saanut tutkimuksen kustannuksista täydellisen asiakirja-aineiston, jota se pyysi 24. kesäkuuta 2002 päivätyssä faksissaan. - Komissio suosittelee, että tuensaaja toimittaa rahoituksen välittäjän välityksellä mahdollisimman nopeasti ja täydellisinä toteutettavuustutkimuksesta tuensaajalle aiheutuneita kustannuksia koskevat asiakirjat ja kaikki muut 24. kesäkuuta 2002 päivätyssä faksissa vaaditut tiedot. Edellä esitetty koskee toisen järjestelmän hanketta (J2Invschup). Vaikka ohjauskomitea hyväksyi 27. maaliskuuta 2002 kolmannen järjestelmän hankkeen (J3Invschup), jolle myönnetty tuki on 40 825 euroa, komissio ei voi suorittaa maksua, ennen kuin toisen järjestelmän hanke on saatettu päätökseen (ks. erityisen sopimuksen 6 artiklan 2 kohta).